Diari Oficial de la Generalitat Valenciana


Sumari del DOGV 8677, del 14-11-2019 (2019/10382)

Informació pública de l'aprovació definitiva de la declaració de zona acústicament saturada (ZAS) de la plaça del Castell i zones adjacents.
--------------------------------------------------------------------------------------------------------------------------------------------

### Dades del document

Número de DOGV
:   8677

Data del DOGV
:   14-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/10392


Organisme emissor
:   Ajuntament de Gandia

Tipus de document
:   Anunci

Informació pública de l'aprovació definitiva de la declaració de zona acústicament saturada (ZAS) de la plaça del Castell i zones adjacents.  
 [2019/10783]  
El Ple de l'Ajuntament, en sessió ordinària celebrada el dia 26 de setembre de 2019, va adoptar l'aprovació definitiva de declaració de zona acústicament saturada de la plaça del Castell i zones adjacents.  
  
Primer. Aprovar amb caràcter definitiu, i en el marc del que preveu l'article 29.4 de la Llei 7/2002, de contaminació acústica de la Generalitat Valenciana, la proposta de zona acústica saturada (ZAS) per efecte additiu de la zona compresa a la plaça del Castell i les zones adjacents, segons el plànol d'ordenació que s'adjunta, i que es compon de la següent documentació:  
- Estudis acústics elaborats per l'empresa Acusttel.  
- Definició dels límits geogràfics de la zona i el perímetre de la zona declarada ZAS.  
- Proposta de mesures correctores apropiades per a la reducció de la contaminació acústica.  
- Plànols a escala on se situen els punts de mesurament.  
- Període de vigència i règim de revisió.  
  
Segon. Confirmar la desestimació de l'escrit d'al·legacions presentat amb data de 6 de febrer de 2019, amb registre d'entrada número 1310, per part d'Andrés Morey Navarro, en nom i representació de les comunitats de propietaris de Gardenias I, Gardenias II, Gardenias III i Mar de l'Est, de Gandia.  
  
Tercer. Complir la Sentència número 999, de la Sala Contenciosa Administrativa, Secció Primera, del Tribunal Superior de Justícia de la Comunitat Valenciana, la qual, en el pronunciament segon, diu literalment «Declarem que es donen els requisits necessaris per a la declaració com a ZAS del c/ l'Om 1, plaça Castell i edifici Gardenias III, i condemnem l'Ajuntament a finalitzar els tràmits per a la delimitació i declaració d'aquesta, en un termini de tres mesos, amb l'establiment de limitacions i mesures tendents a la recuperació efectiva dels nivells previstos en la normativa vigent.»  
  
  
Quart. Determinar com a mesures correctores i preventives per tal de reduir els nivells de contaminació acústica, que determina l'article 30 de la Llei 7/2002 de contaminació acústica, les que a continuació s'esmenten:  
- Prohibició d'ampliació d'horaris als establiments afectats per aquesta declaració previstos en l'apartat anterior en el marc del que disposa el Decret 21/2017, de 22 de desembre, del president de la Generalitat, pel qual es regulen els horaris d'espectacles públics, activitats recreatives i establiments públics.  
- Inici dels expedients de declaració de caducitat de llicències inactives o sense exercici.  
- Increment en les tasques de vigilància i control del consum d'alcohol en les zones afectades.  
- La instal·lació de sistema de limitació de potència sonora en tots els locals amb ambientació musical.  
- Prohibició de la instal·lació de màquines expenedores i quiosc de temporada.  
- Pla de desconcentració d'activitats de la plaça del Castell cap al sector d'equipaments privats de la platja de Gandia.  
- Prohibició o limitació horària de col·locar taules i cadires a la via pública i la retirada temporal de les llicències concedides a l'efecte.  
- Impedir l'aglomeració de clients i gent a l'exterior dels locals, mitjançant vigilància policial o seguretat privada.  
- Prohibir taxativament el consum de begudes i aliments a l'exterior dels locals.  
- Limitar l'horari de funcionament dels establiments de menjars per a portar, que hauran de tancar a les 01.30 hores.  
- Intensificar l'enllumenat de la plaça del Castell a fi de dificultar-hi el botellot i la concentració de gent.  
- Fomentar les campanyes de conscienciació social, així com la imposició de sancions exemplars als infractors.  
- Prohibició de la instal·lació de màquines expenedores i quiosc de temporada.  
- Creació de meses de treball amb representació d'hostalers, veïns i membres del consistori, a fi de plantejar propostes i adoptar compromisos per les parts.  
  
Cinqué. Aquesta prohibició d'ampliació d'horari afecta les activitats que a continuació s'indiquen i es troben previstes en l'annex de la Llei 4/2010, d'espectacles públics, establiments públics i activitats de pública concurrència de la Generalitat Valenciana, que a continuació s'esmenten:  
2.7. Activitats d'oci i entreteniment  
2.7.1. Sales de festa  
2.7.2. Discoteques  
2.7.3. Sales de ball  
2.7.4. Pubs i karaokes  
2.7.5. Cibercafé  
2.7.6. D'exhibicions especials en les quals queda prohibida l'entrada a menors de díhuit anys, quan les actuacions en directe o l'exhibició de pel·lícules de vídeo siguen de caràcter sexual  
2.7.7. Locals multioci  
2.8. Activitats hostaleres i de restauració  
2.8.1. Salons de banquets  
2.8.2. Restaurants  
2.8.3. Café, bar  
2.8.6 Saló lounge  
  
Sisé. Confirmar tant la delimitació com els usos prohibits i incompatibles previstos en la modificació puntual del Pla general d'ordenació urbana número 42, de data de 22 de desembre de 2018, resultant la següent proposta de ZAS com a complementària d'aquella.  
  
  
Seté. Determinar com a període d'aplicació de les mesures previstes en l'apartat anterior les següents dates:  
- Festes de Pasqua des de Divendres Sant fins al dia de Sant Vicent.  
- Període d'estiu des del dia 15 de juny fins al dia 15 de setembre.  
  
Huité. Determinar la vigència dels efectes de la proposta de zona acústicament saturada d'un any, per la qual cosa, una vegada transcorregut aquest període inicial, serà objecte de revisió o de modificació per part de l'Ajuntament de Gandia.  
  
Nové. Traslladar la present resolució a l'Associació d'Empresaris i Hostalers de Gandia, a les comunitats de propietaris dels edificis Gardenias I i Gardenias II i III, a la Comunitat de Propietaris Mar de l'Est, personades expressament en l'expedient junt amb la resta d'associacions i entitats interessades.  
  
Deu. Traslladar la present resolució al Jutjat Contenciós Administratiu número 1 de València als efectes de la corresponent comunicació de l'inici de l'expedient d'execució de sentència.  
  
  
Onze. A fi de donar difusió pública a la declaració de zona acústicament saturada utilitzant, entre altres mitjans, les xarxes informàtiques i telemàtiques existents, tal com s'indica en l'article 23 del Decret 104/2006, l'Ajuntament haurà d'elaborar un document de síntesi que contindrà com a mínim la delimitació geogràfica de la zona ZAS, el resum de les mesures correctores adoptades i el termini de vigència d'aquest, que serà remés a la Conselleria en el termini d'un mes des de la declaració de la zona ZAS. Aquest document de síntesi serà remés en format electrònic (pdf) per a facilitar-ne la difusió en el web.  
  
Cosa que es fa pública perquè se'n prenga coneixement.  
  
Gandia, 23 d'octubre de 2019.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.